open-index/open-wikipedia-markdown huggingface dataset:
Tsitadell (Tallinna merekindlustis)

**Tsitadell** on 1726. aastal Venemaa keisririigi võimude poolt Tallinna reidile merre rajama hakatud ettenihutatud fort, mille eesmärk oli eelkõige Tallinna sõjasadama kaitsmine lähikonda maabuda võivate dessantide eest. 

Sarnast ehitist olid plaaninud juba Rootsi võimud 17. sajandi I kolmandikul, kuid suure maksumuse tõttu neid plaane ei teostatud ja Rootsi aja lõpu kindlustustööde aegu keskenduti peamiselt Tallinna linna ümbritseva Tallinna muldkindlusvööndi väljaehitamisele.

Tsitadelli fordi rajamise põhjustas Venemaa keiser Peeter I surmale 8. veebruaril 1725 järgnenud ootus, et Venemaa keisririigi sõjaline võimsus Läänemerel ei suurene enam oluliselt. Seepärast tõid Suurbritannia ja Taani 1726. aasta suvel Soome lahele oma laevastikuüksuse. Venemaa keisririik vastas sellele jõunäitamisele Tallinna ümbrusesse vanade ettenihutatud rannikukindlustiste (Läänepatarei fort, Idapatarei fort) korrastamise ja suurendamisega ning uute ehitamisega (Väike-Paljassaare tähtfort ja Miiduranna tähtfort ning Naissaare bastionaalfort).

Tänapäeval paiknevad fordi jäänused ligikaudu 3500 m² suurusel alal vee all, Tallinna lahes. Mere pool liitub fordiga kolm palkidest kärgkasti, mis on paekividega täidetud.

Tsitadelli fort on alates 23. märtsist 1999 Eesti Vabariigi kultuurimälestis nr 22268.

## Viited

## Kirjandus
*Heino Gustavson. "Tallinna rannakaitse kuni 1864. aastani". // ENSV TA Toimetised, Ühiskonnateadused 37/ 2. Tallinn 1988. Lk 152–160
*Heino Gustavson. "Tallinna vanemad merekindlused". Olion. Tallinn 1994. 104 lk
*Vello Mäss. "Merekindlus Tallinna lahe põhjas". Horisont, 3/1999. Lk 16–19
*Isabella Glušauskaite. "Merre ehitatud suurtükipatareidel allveerobotiga". Meremees, 3–4/2021. Lk 24–25

## Välislingid
*
Klementiin

**Klementiin** on hariliku mandariinipuu sordi 'Clementine' vili. Neid hakati klementiinideks kutsuma 1902. aastal.  

## Välimus
Vilja koor on oranž ning peamiselt sile ja läikiv. Klementiinid jagunevad väga lihtsalt 7–14 segmendiks, neid on hõlbus koorida ja nad on peaaegu seemnevabad. Klementiine on nimetatud ka seemneteta tangeriinideks. Viljaliha on tavaliselt mahlakas ja magus, sisaldades vähem happeid kui apelsin. 

Klementiin ei ole teistest mandariinilaadsetest viljadest alati eristatav. Näiteks võib neid kergesti segi ajada satsumadega ehk Jaapani mikanitega (蜜柑 – mesimagusad apelsinid). Sageli on klementiini nimetatud ka Alžeeria tangeriiniks.

## Ajalugu
Klementiini tekkelooks räägitakse, et isa Clément Rodier avastas juhusliku hübriidi lastekodu aias Misserghinis Alžeerias. Teised allikad väidavad, et klementiinid avastati juba Hiinas. James Saunt on kommenteerinud: "Mõned inimesed arvavad, et klementiinid on peaaegu identsed Kantoni mandariinidega, mida kasvatatakse Guanxi ja Guangdongi provintsis Hiinas." 

Klementiinid on partenokarpsed, seega on nende viljad ilma seemneteta. See suurepärane omadus aga kaob, kui õisi tolmeldada. Et seda vältida, ähvardasid 2006. aastal California klementiinikasvatajad kaevata kohtusse kohalikud mesinikud, kui need ei hoia oma mesilasi nende viljataimedest eemal.

## Toiteväärtus ja biokeemiline koostis
Mahl sisaldab peamiselt, nagu teistel tsitruselistelgi, limoniini, samas ka mürkiini, linalooli, α-piniini ja paljusid keerukaid aroomaineid. 

Koor ja seemned moodustavad klementiini massist ligi 23%.

## Viited

## Välislingid
* Me armastame MANDARIINE, delfi.ee, 23. detsember 2017
Laulasmaa deklaratsioon

**Laulasmaa deklaratsioon** on 2005. aastal justiitsminister Rein Langi ja siseminister Kalle Laaneti poolt alla kirjutatud deklaratsioon kuritegevusevastase võitluse eelistustest, mille kohaselt ministrid peavad vajalikuks käsitleda prokuratuuri ja politsei ühiste eelistustena võitlust alaealiste poolt ja alaealiste suhtes toime pandud kuritegevusega ja organiseeritud kuritegevusega.

## Deklaratsiooni tekst

**Laulasmaa deklaratsioon kuritegevusevastase võitluse eelistustest**

23. august 2005

Lähtudes vajadusest määratleda kuritegevuse vastases võitluses ühised eesmärgid selgelt ja arusaadavalt,

eesmärgiga vähendada organiseeritud kuritegevuse mõju, suunata alaealisi õigusrikkujaid hoiduma uute õigusvastaste tegude toimepanemisest ning vältida eeskätt laste sattumist kuriteoohvriteks,

võttes arvesse, et ühiskonna kui terviku ja iga üksikisiku turvalisust ei loo mitte karmid karistused, vaid meetmed, mis on suunatud õigusrikkumiste ärahoidmisele ja toimepandud kuritegude tulemuslikule avastamisele,

rõhutades, et kuritegude ennetamine ja turvatunde loomine on kõigi elanike, nende ühenduste ja kohalike omavalitsuste ning riigivõimu ühisasi ja et edu saab saavutada ainult koostöös,

peavad justiitsminister ja siseminister vajalikuks käsitleda prokuratuuri ning politsei ühiste eelistustena võitlust:

1. alaealiste poolt ning alaealiste suhtes toimepandud kuritegevusega, esmajärjekorras lapsohvritega vägivalla- ja seksuaalkuritegudega;

2.  organiseeritud kuritegevusega, esmajärjekorras:

2.1   narkootiliste ning psühhotroopsete ainetega seotud kuritegevusega;

2.2  inimkaubandusega seotud kuritegevusega;

2.3  kriminaaltulu (sh korruptiivse tulu) ja rahapesuga seotud kuritegevusega.

Justiitsminister ja siseminister väljendavad täiendavalt soovi täpsustada vajadusel iga järgneva aasta kuritegevusevastase võitluse eelistused kriminaalmenetluses eelneva aasta detsembri­kuus.

## Välislingid

* Laulasmaa deklaratsioon Justiitsministeeriumi kodulehel
Aulis-Leif Erikson

**Aulis-Leif Erikson** (1968 – 2017) on eesti tõlkija.

## Tõlkeid
*Aron Andersson "Birgitta – pühak ja prohvet" (Umara Kirjastus, 1995)
*Carl Maria von Weber "Der Freischütz. Nõidkütt" (Scripta Musicalia, 1996)
*John Jakes "Mina, Barbar" (Odamees, 1997)
*Rebecca Flanders "Maalitud päikeseloojangud" (Odamees, 1998)
*L. Ron Hubbard "Lõplik pimestus" (Odamees, 1999)
*Jonathan Kellermann "Võrk" (Odamees, 1999)
*Alison Lurie "Viimne puhkepaik" (Odamees, 2000)    
*Sidney Sheldon "Jutusta mulle oma unelmaist" (Odamees, 2000)    
*Paul Edwards, Sarah Edwards ja Linda Rohrbough "Kuidas internetis raha teha" (Odamees, 2000)    
*Jason Roberts "Kuidas seda teha?" (Odamees, 2001)
*Lewis Hill ja Nancy Hill "Muru- ja aiahooldaja käsiraamat" (Odameess, 2001)
*Rebecca Rupp "Kõik, mida te lindudest veel ei tea" (Odamees, 2002)    
*Henry James "Eurooplased" (Odamees, 2002)
*Jack London "John Barleycorn" (Odamees, 2003)    
*Thomas De Quincey "Inglise oopiumisööja pihtimused" (Odamees, 2004)
*Edward Alexander "Madu ja mesilased" (Odamees, 2004)
*David Herbert Lawrence "Mees, kes armastas saari" (Odamees, 2004)    
*Charles Dickens "Parimad tondijutud" (Odamees, 2005)    
*Robert Louis Stevenson "Prints Otto" (Odamees, 2005)
*Frederic Manning "Fortuuna niuetes" (Odamees, 2006)
*Benedictus XVI "Entsüklika *Deus caritas est* – ristiusu armastusest" (2. tõlkija Toomas Help), (Roomakatoliku Kiriku Eesti Apostellik Administratuur, 2006)
*J. Larry Durstine "Kuidas tulla toime kolesterooliga?" (Odamees, 2009)
*May Agnes Fleming "Tundmatu peig ehk nädal aega abielus" (Odamees, 2010)
*Leo Maasburg "Ema Teresa Kolkatast. Isiklik portree" (Gallus, 2017)
Andrus Joonas

**Andrus Joonas** (12. mai 1970 – 29. detsember 2021) oli eesti kunstnik.

Andrus Joonas oli *[[performance]]*-, installatsiooni- ja maalikunstnik. Ta alustas oma kunstnikuteed 1995. aastal suuremõõduliste maalide vabaõhunäitustega, mis tõstis ta esile kui *[[art brut]]*i&#91;en&#93; harrastava kunstniku. Ta on tuntud Aledoia lillemaalide seeriate, Kollase Huntmehe maalide ja performantsite järgi.

## Viited

## Välislingid
*Andrus Joonase koduleht
Peakate

**Peakate** on peas kantav rõivastusese, kaitsevahend või ehe.

## Peakatete võimalikke funktsioone
*kaitse (löögi, külma, kuuma, vihma ja muude sademete, pimestava valguse, päikesekiirguse, tolmu, reostuse, nakkuse jne eest)
*juuste paigal või puhtana hoidmiseks
*kaunistamiseks, moe väljendamiseks
*usulised põhjused
*meditsiinilised põhjused
*sotsiaalse tava või kombe järgimine
*kiilanemise varjamine
*eristamine; ametipositsiooni väljendamine

## Vaata ka
* Peakatete loend
Hautes-Alpesi departemang

**Hautes-Alpes** [otz'alp] (*Ülem-Alpid*) on departemang Prantsusmaa kagunurgas Provence-Alpes-Côte d'Azuri piirkonnas. Piirneb põhjas Isère'i departemanguga, idas Itaaliaga, lõunas Alpes-de-Haute-Provence'i departemanguga, läänes Drôme'i departemanguga ja osa põhjanurgast puutub kokku Savoia departemanguga.

## Loodus
Seal asub Alpide lõunapoolseim üle 4000 m kõrgune tipp, Barre des Écrins. Läbi departemangu voolavad Durance, Guisane, Buëch, Drac ja Clarée.

## Haldusjaotus
Departemang jaguneb halduslikult:

Suuremad linnad on Gap, Briançon ja Embrun.

## Vaata ka
* Hautes-Alpesi haldusüksuste loend

## Viited

## Välislingid

* Departemangu koduleht
2022. aasta jalgpalli maailmameistrivõistlused

**2022. aasta [[jalgpalli maailmameistrivõistlused]]** olid **22.** maailmameistrivõistlused jalgpallis, mis toimusid 20. novembrist kuni 18. detsembrini 2022 Kataris. Algselt pidid maailmameistrivõistlused Kataris toimuma suvel, kuid need otsustati tõsta aasta lõppu suvel Kataris valitseva kuumuse tõttu. Niisuguse otsuse tegi Rahvusvaheline Jalgpalliliit FIFA 19. märtsil 2015 Zürichis.

Maailmameistriks tuli Argentina jalgpallikoondis.

## Korraldaja valimine

## Alagrupimängud
### A-alagrupp

----

----

### B-alagrupp

----

----

### C-alagrupp

----

----

### D-alagrupp

----

----

### E-alagrupp

----

----

### F-alagrupp

----

----

### G-alagrupp

----

----

### H-alagrupp

----

----

## Väljalangemismängud

#### Kaheksandikfinaalid

----

----

----

----

----

----

----

#### Veerandfinaalid

----

----

----

#### Poolfinaalid

----

#### 3. koha mäng

#### Finaal

## Galerii

File:Rusia entregó el relevo de la antorcha de la Copa del Mundo a Qatar.jpg|Mängupalli üleandmine
File:Slave Labour ahead of 2022 FIFA World Cup.jpg|Karikatuur
File:Al-Rihla (cropped).jpg|Mängupall Al Rihla
Pilt:Argentina vs mexico 2022 presentacion.jpg|Argentina vs Mehhiko
File:Lionel Messi WC2022.jpg|Lionel Messi


## Välislingid

*FIFA 2022. aasta MM-i koduleht
*Ametlik koduleht 
*Venemaa eemaldati rahvusvahelisest jalgpallist Ukrainasse sissetungi tõttu
Kate McGarrigle

**Kate McGarrigle** (6. veebruar 1946 Montréal – 18. jaanuar 2010 Montréal) oli Kanada folklaulja.

Kate McGarrigle esines koos oma õe Anna McGarrigle'iga. 

Ta on lauljate Rufus Wainwrighti ja Martha Wainwrighti ema.

## Albumid
*"Kate and Anna McGarrigle" (1975)
*"Dancer with Bruised Knees" (1977)
*"Pronto Monto" (1978)
*"Entre Lajeunesse et la sagesse" (1980)
*"Love Over and Over" (1982)
*"Heartbeats Accelerating" (1990)
*"Matapédia" (1996)
*"The McGarrigle Hour" (1998)
*"La vache qui pleure" (2003)
*"The McGarrigle Christmas Hour" (2005)

## Viited
Si xiang

**Neli sümbolit** (neli kujundit; bigrammid; Si xiang; 四种爻象) on neli kahejoonelist guad ehk kaksjoont. Need kujutavad Yin'i ja Yang'i (vari ja valgus) vastastikuse toimega seotud nelja omadust. Tekkivad Yin ja Yang kahest algest ja tekitavad omakorda Kaheksa kolmjoont (Pa-gua). 

Kuna neid kujutatakse kahe joone kombinatsioonina nimetatakse neid  Lääne tõlgetes  di- ja bigrammideks.  Igal märgil on oma nimi: Vana Yin老陰, Noor Yang 少陽, Noor Yin 少陰 ja Vana Yang 老陽.

Peale nende on olemas ka kolme joone kombinatsioonist tekkivad kolmkaksjooned. Kui kuusjoonte märkimiseks kasutatakse kolmjoonte arve (1-8), siis võib tekkivaid kahearvulisi arvukombinatsioone (vanas hiina kirjas asuvad kohakuti) nimetada ka kaheksakaksjoonteks. Selline kõrvalmärgistus levis  Songi dünastia ajal Shao Yong'i (Shao Kangjie) poolt kasutusele võetud ennustamise läbi. 

## Vaata ka
* Muutuste raamat
Iran Aseman Airlinesi lend 6895

**Iran Aseman Airlinesi lend 6895** oli lend Manase rahvusvahelisest lennujaamast Teherani rahvusvahelisse lennujaama. 24. augustil 2008 kell 20.42 (umbes, kohaliku aja järgi) kukkus Itek Airile kuulunud lennuk hädamaandumisel alla. Pardal olnud 90 inimesest 65 said surma.

## Õnnetus
Lennuk tõusis õhku kell 20.30 kohaliku aja järgi. 10 minuti jooksul pärast õhkutõusu tekkisid pardal tehnilised probleemid. Meeskond teatas järsust rõhu langusest kabiinis. Lennuk pöördus tagasi, et teha hädamaandumine. 2 km maandumisrajast eemal kukkus lennuk alla ja süttis põlema.

## Hukkunud
Pardal olid Kanada, Iraani, Kasahstani, Hiina, Kõrgõzstani ja Türgi kodanikud.

## Viited
Fibromüalgia

**Fibromüalgia** on pehmete kudede (lihased, sidekude) krooniline valulik haiguslik seisund.

RHK-10 järgi klassifitseeritakse fibromüalgiat koodiga M79.7

Mitmed fibromüalgia sümptomid kattuvad mitmete psüühikahäirete diagnooside sümptomitega, näiteks depressioon ja depressioonile sarnased diagnoosid, samuti ärevuse somatisatsiooniga. Seetõttu on fibromüalgia esimene tunnus üleüldine krooniline pikaajaline püsiv valu keha paljudes eri piirkondades korraga, kuid tuleks välistada psühhiaatri juures psüühikahäire diagnoos, sealhulgas ärevuse somatisatsiooon, ning samuti tuleks enne fibromüalgia diagnoosimist välistada neuroloogi juures neuroloogilised erinevad valu põhjused, samuti välistada teised organite haigused, millega kaasneb valude ulatuslik kiirgumine eri piirkondadesse. Kindlasti tuleb diagnoosimist alustada reumatoloogiliste süsteemsete ja liigeshaiguste välistamisest.
Amputatsioon

**Amputatsioon** (ladina keeles *amputatio*) on kirurgiline protseduur, mille käigus eemaldatakse kas haiguslikust protsessist kahjustatud jäse, selle osa või muu kehaosa. Amputatsioon võib toimuda ka õnnetusjuhtumi tagajärjel (traumaatiline amputatsioon).

## Klassifikatsioon
Põhjamaade Meditsiinistatistika Komitee kirurgiliste protseduuride klassifikatsioonis tähistab iga kehaosa eemaldamist kindel kood. Näiteks küünarvarre amputatsiooni kood on NCQ19, pöidla osalise amputatsiooni kood aga NDQ14.

## Vaata ka
*Callanderi amputatsioon
*Choparti amputatsioon
*emakakaela tupeosa amputatsioon
*emakakeha amputatsioon
*Grifti-Stokesi amputatsioon
*hambasäsi amputatsioon
*Krukenbergi amputatsioon
*Lisfranci amputatsioon
*Pirogovi apmutatsioon
*kirurgia

## Viited

## Välislingid
*Põhjamaade Meditsiinistatistika Komitee (NOMESCO) 2001, *[http://www.haigekassa.ee/uploads/userfiles/NCSP_1_.pdf NOMESCO kirurgiliste protseduuride klassifikatsioon (NCSP)]*, versioon 1.6, Sotsiaalministeerium, Tallinn 2012
Daisuke Gōri

**Daisuke Gōri** (jaapani keeles 郷里 大輔 *Gōri Daisuke*; õieti **Yoshio Nagahori** 長堀 芳夫 *Nagahori Yoshio*); 8. veebruar 1952 Tōkyō – 17. jaanuar 2010 Tōkyō) oli jaapani näitleja, kes dubleeris animafilme, (*[[seiyū]]*).

Tal oli omapärane sügav hääl. 

Suhkurtõve tõttu oli tema nägemine nii palju halvenenud, et see takistas tema tööd. Ta sooritas enesetapu.
Pingepeavalu

**Pingepeavalu** on kõige sagedamini esinev primaarse peavalu liik. Valu põhjuseks on tavaliselt lihasepinge pea, kaela ja õlgade piirkonnas.

Esmasena avaldub tavaliselt survetunne peas, nagu oleks tihe side seotud ümber pea. Lisaks peavalule kaasub sageli ka kaelavalu.

RHK-10 järgi klassifitseritakse pingepeavalu koodiga G44.2
Väljaviik

**Väljaviik** ehk **viik** on elektroonikakomponendi korpusest väljaulatuv metallkontakt. Viigud on ette nähtud komponendi eri osade elektriliseks ühendamiseks elektroonikalülitusega.

Väljaviikude teostus on aja jooksul muutunud. Esialgu olid viikudeks traadilõigud (takistil, transistoril) lülitusse jootmiseks või tihvtid (elektronlambil, kineskoobil).ühenduse loomiseks vastava pesaga.  Pindmontaažikomponentidel (nt kiibil) on viigud teostatud kontaktpindadena trükkplaadile jootmiseks.
Maḩmūd al-Mabḩūḩ

**Maḩmūd ‘Abd ar-Ra'ūf al-Mabḩūḩ** (14. veebruar 1960 Jabāliyā põgenikelaager – 19. jaanuar 2010 Dubai emiraat) oli Ḩamāsi , üks ‘Izz ad-Dīn al-Qassāmi Brigaadide rajajaid. 

Ta osales mitmes Iisraeli-vastases operatsioonis, sealhulgas kahe Iisraeli sõduri mõrvas. 

Väidetavalt etendas ta tähtsat osa Gaza tsooni Ḩamāsi valitsuse ning Iraani Islamirevolutsiooni Valvurite Armee Nīrū-ye Qodsi vaheliste salasidemete sõlmimisel. 

Ta oli kuulutatud tagaotsitavaks Iisraelis, Egiptuses ja Jordaanias. Reisimisel kasutas ta valepasse. 

Ta tapeti Dubai emiraadis oma hotellitoas. Tema mõrvamises on kahtlustatud Iisraeli välisluure Mossadi agente.
Jyoti Basu

**Jyoti Basu** (bengali keeles জ্যোতি বসু); õieti **Jyotirindra Basu**; 8. juuli 1914 –  Kolkata 17. jaanuar 2010 Kolkata) oli India (Lääne-Bengali) poliitik India Kommunistlikust Parteist (Marksistlikust). 

Ta oli 21. juunist 1977 kuni 6. novembrini 2000 Lääne-Bengali peaminister.
Harilik astelpaju

**Harilik astelpaju** (*Hippophaë rhamnoides*) on hõbepuuliste sugukonna astelpaju perekonda kuuluv põõsaliik.

## Botaaniline kirjeldus

Põõsas või puu, 3–9&nbsp;m kõrgune. Oksad asteldega. Lehed lineaalsed, 0,5&nbsp;cm laiad ja 3–8&nbsp;cm pikad, hõbedaselt hallikasrohelised. 

Kahekojaline taim, emas- ja isasõied eraldi taimedel. Emas- ja isastaimi on võimalik eristada üksnes õiepungade järgi. Emasõiel pole kroonlehti, näha on vaid kollased emakasuudmed. Isasõite kroonlehed on pruunikad, soomusja kattega.

Viljaks on väikeste õlirikaste seemnetega lihakas luuvili. Värvus varieerub kultuursortidel kahvatukollasest oranži ja punaseni. Viljad kinnituvad tihedalt ja tugevalt võrsele, mis teeb saagi koristamise keeruliseks.

## Kasvukoht
Looduses kasvab Euroopast Siberini, Hiina ja Põhja-Indiani.

## Kasvatamine
Harilik astelpaju on ainuke astelpaju perekonda kuuluv liik, millest aretatud sorte seni viljade saamiseks kasvatatakse. Vahepeal läänemaailma jaoks unustusehõlma vajunud taim taasavastati 1930. aastate Venemaal Barnaulis asuvas Siberi aiandusinstituudis. Eestis on hakatud astelpaju tööstuslikult kasvatama ning marjadest saadusi tootma viimasel kümnendil.

## Kasutamine
Ta on mitmekesine põllumajanduskultuur, mille viljelemine on väga keskkonnasäästlik ning suurem osa taimest on erinevatel viisidel kasutatav. Koduaedades kasvatatakse ilupuu ja majapõõsana. Kuna on mullastiku suhtes vähenõudlik, on katsetatud mahajäetud põlevkivikarjääride haljastamist astelpajuga. Astelpaju marjadest ning seemnetest toodetud õli on tervislik.

## Ajalugu
Legendid räägivad, et vanad kreeklased lisanud astelpaju lehti ja noori oksi võistlushobuste sööda hulka, mis hobustele nii hästi mõjunud, et karva kohe läikima löönud. On proovitud tänapäeva hobustegi peal – töötab tõesti. Astelpaju lehed olnud lemmiktoiduks ka lendavale ratsule Pegasusele, siit ka astelpaju nimi Hippophae (kr. k. hippos – hobune; phaos – särav, läikiv).

Marju, lehti, koort ja seemnetest saadud õli on kasutatud juba ammustest aegadest – ravivahendina on astelpaju leidnud mainimist Tiibeti kroonikates juba 800 aastat e. Kr. 

## Vaata ka
*astelpaju-kirikärbes

## Viited

## Välislingid

*
Pulkovo Airlinesi lend 612

**Pulkovo Airlinesi lend 612** oli lend Anapa lennujaamast Peterburi Pulkovo lennujaama. 22. augustil 2006. aastal kukkus Pulkovo Airlinesi lennuk Tupolev Tu-154M Donetski oblastis alla. Hukkusid kõik pardal olnud 170 inimest.

## Lennuk
Pulkovo Lennukompanii lendu 612 opereeris Tupolev Tu-154M.

Lennukit Anapas ei tangitud ja see väljus lennujaamast plaanipäraselt. Lennuk oli ehitatud 1992. aastal ja Pulkovo Lennukompanii lennukiparki astus see 2001. aastal. Sellega oli lennatud 24 215 lennutundi ja piloodil oli selja taga üle 12 000 lennutunni (millest üle 6000 sama tüüpi lennukiga).

## Õnnetuse kulg
Lennuk kadus radarilt kell 15.39 (Moskva aja järgi). 11 500 m kõrgusel saatis lennuk kolm SOS signaali. Lennukis oli täheldatud suurt turbulentsi. Algul arvati, et lennuk kukkus alla Donetski lähedal, kui hiljem selgus, et tegelikult oli lennuk hoopis Sukha Balka küla ligidal alla kukkunud.

Sündmusel oli mitmeid tunnistajaid, kellest ühel õnnestus lennuki kukkumist ka telefoniga filmida.

## Hukkunud
Lennukis oli 160 reisijat ja 10 meeskonnaliiget. 115 olid täiskasvanud ja 45 olid alla 12-aastased lapsed. Täiskasvanute seas oli 8 inimest, kes olid vanemad kui 60 aastat. Nende hulgas oli ka 92-aastane naine, kes lendas oma lapselapse, tema naise ja kahe lapselapselapsega.

## Vaata ka
*Riikidevaheline Lennunduskomitee

## Viited
TAM Airlinesi lend 3054

**TAM Airlinesi lend 3054** oli riigisisene lend Porto Alegre lennujaamast São Paulo rahvusvahelisse lennujaama. 17. juulil 2007 ei õnnestunud piloodil lennukit maandumisrajal maandada. Lennuk pöördus vasakule ja kihutas TAM Expressi lattu sisse. Selle lähedal asus ka bensiinijaam. Lennuki kokkupõrge põhjustas suure tulekahju, mis tappis pardal olnud 187 inimest silmapilkselt. Samuti hukkus 12 inimest maapinnal.

Lend 3054 intsident on läbi ajaloo suurima ohvrite arvuga õnnetus Ladina-Ameerikas ja samuti suurima ohvrite arvuga õnnetus lennukitüübi Airbus A320-ga. See oli 2007. aasta ohvriterohkeim lennuõnnetus.

## Õnnetuse kulg

Lend 3054 sai loa maanduda maandumisrajal suunaga 35L.

Videosalvestised on näidanud, et hoolimata sellest, et lennuk puutus maandudes rajaga määrustepäraselt kokku, ei suutnud lennuk hoogu maha võtta. Lennuk kaldus vasakule ja sõitis maandumisrajalt välja kiirusega 162&nbsp;km/h. Kuna maandumisrada asus kõrgemal kui ümbritsev, kandus lennuk üle maantee Avenida Washington Luís, otse TAM Expressi lattu, mille lähedal asus bensiinijaam. Tekkinud tulekahju tappis kõik pardal olnud 187 inimest silmapilkselt ja 12 inimest maapinnal.

## Viited
Hackers on Planet Earth

**HOPE** ehk **Hackers on Planet Earth** on konverentside seeria, mille põhiorganiseerijaks ja sponsoriks on häkkerite ajakiri 2600: The Hacker Quarterly. 

HOPE sai olulise inspiratsiooni nelja aasta tagant Hollandis toimuvatest Hack-Tici sündmustest, mis inspireerisid ka iga-aastast Saksamaal peetavat Chaos Communication Congressi (C3). Summercon oli ka mõjukas eelkäija 

## Konverentsid
*13.–14. august 1994 "HOPE: Hackers On Planet Earth"
*8.–10. august 1997 "Beyond HOPE"
*14.–15. juuli 2000 "H2K"
*12.–14. juuli 2002 "H2K2"
*9.–11. juuli 2004 "The Fifth HOPE"
*21.–23. juuli 2006 "HOPE Number Six"
*16.–18. juuli 2010 "The Next HOPE"
*13.–15. juuli 2012 "HOPE Number Nine"
*18.–20. juuli 2014 "HOPE X"

## Vaata ka
* Kübermaailm

## Viited

## Välislingid
*2600.com
Kenya Airwaysi lend 507

**Kenya Airwaysi lend 507** oli lend Douala rahvusvahelisest lennujaamast Jomo Kenyatta rahvusvahelisse lennujaama Nairobisse, Keeniasse. Kenya Airwaysi lennuk Boeing 737-800 kukkus 5. mail 2007 Kameruni pealinna Yaoundé lähistel alla, hukkusid kõik pardal olnud 114 inimest.

## Õnnetus
Lend 507 oli üks kolmest lennust, mis pidi 5. mail umbes kesköö paiku Douala lennujaamast väljuma. Samal ajal, kui teised lennufirmad nagu Cameroon Airways ja Royal Air Maroc ootasid ilma parenemist, otsustas Kenya Airwaysi meeskond siiski õhku tõusta (nad olid juba tunni hilinenud). Varsti pärast õhkutõusu kaotati lennukiga kontakt. Lennuk kukkus 5,42 km kaugusel Douala lennujaamast alla.

## Hukkunud

*Allikas: Kenya Airways*

Kokku oli 105 reisija seas 26 riigi kodanikke. Kuigi ükski reisija ei olnud Keenia kodakondsusega, oli terve meeskond Keeniast pärit.

## Viited
Abeli diferentsiaal

**Abeli diferentsiaal** on holomorfne või meromorfne diferentsiaal kompaktsel või kinnisel Riemanni pinnal.

See on nimetatud Niels Henrik Abeli järgi.
‘Alī Ḩasan al-Majīd

**‘Alī Ḩasan ‘Abd al-Majīd at-Tikrītī** (30. november 1941 Tikrīt – 25. jaanuar 2010 Al-Kāz̧imīyah) oli Iraagi poliitik Araabia Taassünni Sotsialistlikust Parteist.

Ta oli Iraagi kaitseminister, siseminister, sõjaväejuht ja Iraagi Luureteenistuse ülem ning Lahesõja ajal okupeeritud Kuveidi kuberner.

Ta oli Şaddām Ḩusayni nõbu. 

Ta ettendas 1980. ja 1990. aastatel juhtivat osa Iraagi võimude kampaaniates kurdi mässuliste vastu põhjas ja šiiitide vastu lõunas. Abinõudena kasutati küüditamisi ja massimõrvu. Kurdid nimetasid teda **Keemia-‘Alīks**, sest ta kasutas nende vastu keemiarelva.

Pärast Iraagi sõda võeti ta kinni. Teda süüdistati sõjakuritegudes, inimsusvastastes kuritegudes ja genotsiidis. Juunis 2007 mõisteti ta süüdi ning mõisteti surma kuritegude eest, mis ta pani toime 1980. aastatel Al-Anfāli kampaania käigus. 4. septembril lükati tema apellatsioonikaebus tagasi. 17. jaanuaril mõisteti ta neljandat korda surma. 25. jaanuaril hukati ta poomise läbi.
Hohenstaufenid

**Hohenstaufenid** (ka **Staufenid**) oli Saksamaa valitsejatedünastia, kes oli võimul aastatel 1138–1254. Hohenstaufenid võitlesid Saksamaa kuningriigi ja Saksa-Rooma riigi valitsemise nimel Baieri suguvõsa Welfidega, kelle käes oli ka Saksimaa. 

Dünastiatevahelise võimuvõitluse lõpetas Hohenstaufenite soost Friedrich I Barbarossa (Saksa-Rooma keiser, 1155–1190), kelle emaks oli Welfide suguvõsa esindaja.

Dünastia sai nime Hohenstaufeni lossi järgi, mis omakorda on saanud nime lähedalasuvast Hohenstaufeni mäe järgi.

## Hohenstaufenitest valitsejad

*1138–1152 Konrad III (eluaastad 1093–1152), 1125–1137 oli Saksamaa vastukuningas
*1152–1190 Friedrich I Barbarossa (umbes 1125–1190), Saksa-Rooma keiser alates 1155
*1190–1197 Heinrich VI (1165–1197), Saksa-Rooma keiser alates 1191
*1198–1208 Philipp (1177–1208)

*1212–1250 Friedrich II (1194–1250), Saksa-Rooma keiser alates 1220
**1220–1235 Saksamaa kuningas Heinrich (VII) (1211–1242), tegelikult valitses ta isa Friedrich II

*1250–1254 Konrad IV (1227–1254), Saksa kuningas alates 1237, kuni 1250 valitses tema isa Friedrich II; alates 1246. aastast konkureeris vastukuningatega

## Pärand
Natsi-Saksamaal nimetati Hohenstaufenite dünastia (arvatavasti keiser Friedrich II) järgi Relva-SSi 9. SS-tankidiviis "Hohenstaufen" (*9.SS-Panzer-Division "Hohenstaufen"*).

## Vaata ka
*Saksamaa ajalugu
*Saksamaa kuningriik
*Saksa-Rooma riik

## Viited
Huelva

**Huelva** on linn Hispaania edelaosas Andaluusias, Huelva provintsi keskus.

Asustus oli seal olnud juba aastal 3000 eKr.

Linnas tegutseb Hispaania vanim jalgpalliklubi Recreativo de Huelva.

## Sõpruslinnad
*  Genova, Itaalia
*   Houston, USA

## Viited

## Välislingid

* Linna veebileht (hispaania keeles)
Billy Bathgate

**"Billy Bathgate"** on Ameerika kirjaniku Edgar Lawrence Doctorow' romaan poisist, kellest sai 15-aastaselt maffia jooksupoiss. 

Romaani põhjal valmis 1991. aastal režissöör Robert Bentoni käe all samanimeline film, milles nimiosa mängib Loren Dean.
Edevuse tuleriit

**"Edevuse tuleriit"** (originaalpealkiri **"The Bonfire of the Vanities"**) on Tom Wolfe'i poliitiline panoraamromaan. 

Romaan ilmus 1987. aastal, eesti keeles 2003. aastal Monika Liivamäe tõlkes. 

Romaani järgi valmis 1990. aastal samanimeline film, kus peaosi mängivad Tom Hanks, Kim Cattrall, Melanie Griffith ja Bruce Willis.
HTC Wildfire

**HTC Wildfire** on HTC Corporationi väljatöötatud nutitelefon, HTC Tattoo uuem versioon.

HTC Wildfire'i tutvustati avalikkusele 17. mail 2010 . Euroopasse pandi see müüki sama aasta juunis. Telefonil on 528&nbsp;MHz Qualcomm MSM7225 protsessor ja see töötab operatsioonisüsteemi Android versiooniga 2.1 (Eclair). Sellel on TFT-vedelkristallkuvar, puuteekraan ja 5-megapiksline kaamera. HTC Wildfire'i kohta on öeldud ka Mini HTC Desire .

## Nimi

Telefoni nimi valiti Facebooki hääletusega , kus nimi Wildfire sai 50% häältest. Teisele kohale jäi 24% häälega nimi Zeal.

## Sõpradega sidepidamine

HTC Wildfire ühildub kõigi populaarsemate suhtlusvõrgustikega, et telefonikasutaja sõbrad oleksid "lähemal". HTC Wildfire võimaldab hoida ühendust enda jaoks tähtsate inimestega liidese HTC Sense abil, mis teeb telefoni kasutamise lihtsamaks. Lisavõimalus HTC Friend Stream kuvab ühe infovoona sisu suhtlusvõrgustikest, näiteks Facebookist, Twitterist ja Flickrist. HTC Wildfire'i kontaktide loendis on inimese andmete juures ka ülevaade viimasest suhtlusest temaga nii viimaste tekstsõnumite, kõnede, e-kirjade kui suhtlusvõrgustike postituste kujul. Iga sõbra kõne peale kuvab HTC Caller ID tema Facebooki profiilipildi ja viimase sissekande, samuti sünnipäeva meeldetuletuse.

## Tarkvarauuendused

2010. aasta juunis teatas HTC, et HTC Wildfire on nende telefonide hulgas, mis saavad operatsioonisüsteemi Android 2.2 (Froyo). Kuupäeva ei täpsustatud, kuid seda on oodata enne 2010. aasta lõppu . Pärast pikka ootamist avaldati versiooniuuendus 20. detsembril 2010.

Android 2.2 sisaldab USB sidumise tuge, täiustatud Bluetoothi tuge, mitme keele sõrmistikku, Wi-Fi leviala sidumist ja muud. Kuid liikuvate taustapiltide ja Flashi toetus puuduvad.

## Kättesaadavus

Euroopas müüvad seda telefoni Meteor, Play Mobile, T-Mobile, 3 (Hutchison 3G), Vodafone, Telenor ja Virgin Mobile. Austraalias tegeleb sellega Telstra, Taiwanis Taiwan Mobile, Malaisias Maxis ja Mehhikos Iusacell.

## Vaata ka
* HTC Desire HD
* Apple iPhone
* Sony Ericsson XPERIA X10

## Viited
Dorion Sagan

**Dorion Sagan** (sündinud 1959) on ameerika teaduskirjanik.

## Pere
Tema isa oli Carl Sagan ja ema Lynn Margulis.

## Välislingid
*Videovestlus Dorion Saganiga
Antenna of Love

**"Antenna of Love"** on Popidioti 2009. aastal välja antud teine album. 

Albumi esitluskontsert toimus 5. märtsil 2009 Tallinnas Von Krahli Teatris.

Eesti Muusikaauhindadel 2010 sai loo "Hanging on Friday" video (režissöör Heleri Saarik) parima muusikavideo auhinna.

## Lugude nimekiri
# "Logic" 3:47
# "Friday's revenge" 3:35
# "Girl called latte" 4:16
# "Hey girl" 2:03
# "Cassetteboy" 2:56
# "Dancing like an idiot" 3:44
# "Rushing heart" 3:39
# "Maggot roll" 2:06
# "Hanging on Friday" 3:21
# "Antenna" 2:58
# "Dream song" 4:45

## Esitajad
* Hendrik Luuk – vokaal, elektroonika
* Matti Peura – vokaal, elektroonika
* Rein Fuks – kitarr
* Madis Aesma – bass ("Rushing heart")

## Tunnustus
* Nädalalehe Eesti Ekspressi 2009. aasta Top 20-s
* Laseringi 2009. aasta enimmüüdud plaatide Top 50 tabelis oli plaat 11. kohal

## Viited

## Välislingid
* Mart Niineste. Popidiot teaduspõhised mehed tundepõhise muusikaga. Eesti Päevaleht, 21. veebruar 2009
* Margus Haav. Nädala plaat: elektropopp ei ole ropp. 24tundi, 9. märts 2009
* Popidiot "Antenna of Love" SEKs021. foorum Rada7.
Alnaši rajoon

**Alnaši rajoon** on 2. järgu haldusüksus Venemaal Udmurtias. Piirneb lõunas Tatarstaniga.

Rajoon jaguneb 12 külaasunduseks (*сельское поселение*), kus on kokku 81 asulat. Suuremad asulad on Alnaši, Assanovski sovhoz-tehnikum ja Varzi-Jattši.

81,7% elanikest on udmurdid, 12,2% venelased, 3,4% tatarlased ja 2,1% marid.

Peamine majandusharu on põllumajandus.

Varzi-Jattši külas asub sanatoorium.

## Viited

## Välislingid

* http://www.udmurt.ru/region/district/goroda/alnashi/index.php
* http://www.udmgossovet.ru/samoupravlenie/regions/alnashskiy/
Flötist

**Flötist** ehk **flöödimängija** on instrumentalist, kes mängib flööti.

## Flötiste
* Ian Anderson
* Sharon Bezaly
* Michel Blavet
* Theobald Boehm
* François Borne 
* Peeter Brambat
* Leonardo De Lorenzo
* Franz Doppler
* Friedrich II
* James Galway
* Jaan Hargel
* Jüri Hargel
* Jaak Joala
* Tarmo Johannes
* Maarika Järvi
* Monika Mattiesen
* Aurèle Nicolet
* Emmanuel Pahud
* Leonora Palu
* Aare Pehka
* Neeme Punder
* Johann Joachim Quantz
* Jean-Pierre Rampal
* Kurt Redel
* Tauno Saviauk
* Helmer-Rainer Sinisalo
* Kuldar Sink
* Anni Toompere
* Johann George Tromlitz
Richard Owen

**Richard Owen** (20. juuli 1804 Lancaster –  18. detsember 1892) oli inglise bioloog, võrdlev anatoom ja paleontoloog. 

Ta arendas homoloogia tüüpide eristamist.
Tema võttis kasutusele nimetuse "dinosaurus".

## Tunnustus
Richard Owen valiti 1845. aastal Ameerika Filosoofiaseltsi välisliikmeks.
North

**North** tähendab inglise keeles ilmakaart **[[põhi]]**.

Muid tähendusi:

*"North", Elvis Costello album
*"North", Matchbox Twenty album, 2012
*"North", 1994. aasta mängufilm Elijah Woodiga nimiosas

*North, linn USA Lõuna-Carolina osariigis Orangeburgi maakonnas

## Perekonnanimi
*Alan North, USA näitleja
*Douglass North (1920–2015), USA majandusteadlane
*Frederick North, Briti peaminister aastail 1770–1782
*Jay North, USA näitleja
*Peter North, USA pornostaar
Joseph Alexander Sedlatscheck

**Joseph Alexander Sedlatscheck** (12. märts / 24. märts 1889 Chişinău – 3. juuni 1962 Frankfurt) oli Eesti vaimulik. 

Sedlatscheck sündis Bessaraabias Chişinăus, kus ta ka õppis aastatel 1898–1908 kohalikus gümnaasiumis. Tartu ülikooli usuteaduskonnas õppis ta aastatel 1909–1916. Oli prooviaastal Tartu Jaani koguduses Moritz Wilhelm Paul Schwartzi juures. Ordineeriti 24. juunil 1918 õpetajaks. 

Oli aastal 1918 Tartus vikaarõpetaja ning aastatel 1919–1939 Tartu Jaani koguduse ülemõpetaja. 

Lahkus aastal 1939 Saksamaale. Oli aastatel 1941–1945 luteri vaimulik Schwersenzis (praegu Swarzędz Poznańi maakonnas Suur-Poola vojevoodkonnas). Aastal 1945 oli luteri vaimulik Schmirschaus Ronneburgi juures (Tüüringi liidumaa idaosas). 

Aastatel 1945–1949 oli ta pastor Paitzdorfis Greizi kreisis Tüüringi liidumaal ning 1949–1956 Bredelari linnaosas Marsbergi linnas Nordrhein-Westfaleni liidumaal. Jäi aastal 1956 emerituuri, suri Maini-äärses Frankfurdis.

## Viited
Võrdlev anatoomia

**Võrdlev anatoomia** on klassikaline bioloogia (anatoomia) haru, mis tegeleb taksonite organismide ehituse võrdleva uurimisega.

Võrdlevanatoomilise kirjelduse aluseks on erinevate sarnasustüüpide eristamine, neiks on eelkõige homoloogia ja analoogia.

Võrdlevanatoomilist meetodit kasutatakse ka loomkatseteks sobivate katseloomade valikul.

## Viited

## Kirjandus
*Paul A. Iaizzo, Richard W. Bianco, Alexander J. Hill, James D. St. Louis. *Heart Valves: From Design to Clinical Implantation*, Springer,  2013 ed 2013, ISBN 978-1461461432. Google'i raamat (vaadatud 31.05.2013)
Chungin & The Strap-On Faggots (album)

**Chungin & The Strap-On Faggots** on Chungin & The Strap-On Faggotsi 2009. aastal välja antud debüütalbum. Salvestatud Tallinnas Urbaarium Stuudios 2008 aasta augustist kuni 2009 aasta juulini.

## Lugude nimekiri
# "Cats Of Destiny"
# "Tight Jeans"
# "I'm Not Your Messiah"
# "From The Early Morning Movie To The Late Late Show"
# "Birds They Count To Murder"
# "The Professional Skinny Girl"
# "This Is Not Titties Enlargement Announcement"
# "Dogshit City"
# "Pioncchio"
# "Victor"
# "Das Mann"

## Esitajad
* Chungin - vokaal, tamburiin
* Eerick - kitarr
* Kyberkaru - kitarr
* U.R.B. - bass
* Mr. J - trummid
* Kiki - taustvokaal (*"This Is Not Titties Enlargement Announcement"*) 
* Ahto - trompet (*"I'm Not Your Messiah"*, *"Das Mann"*) 
* Prakkar - flööt (*"Pioncchio"*)

## Viited

## Arvustused
* Tristan Priimägi. Nädala plaat. Chungin & the Strap-On Faggots. "Chungin & the Strap-On Faggots". Eesti Ekspress, Areen, 04.september 2009. Hinne: 
* Aleks Lange. Nädala plaat. Chungin & the Strap-On Faggots. "Chungin & the Strap-On Faggots". Playboy, 5.september 2009. Hinne: 
* Chungin & Strap-On Faggots. Trash Can Dance blogi, 10 september 2009
* Valmer Valme. Nädala plaat. Chungin & the Strap-On Faggots. "Chungin & the Strap-On Faggots". Postimees, 12.september 2009. Hinne: 
* Joe Sparrow. Chungin & The Strap-On Faggots. "Chungin & The Strap-On Faggots ". A New Band A Day, 9. oktoober 2009
* Charlie Brown. Chungin & The Strap-On Faggots. "Chungin & The Strap-On Faggots ". The Music Critic, 10. oktoober 2009. Hinne: 
* Mart Juur. Chungin & The Strap-On Faggots. "Chungin & The Strap-On Faggots ". "101 Eesti popmuusika albumit"; Varrak, 2010; lk 200-201

## Välislingid
* Chungin & The Strap-On Faggots - Victor. Youtube.com
Uva rajoon

**Uva rajoon** on 2. järgu haldusüksus Venemaal Udmurtias.

Rajoon jaguneb 17 külaasunduseks (*сельское поселение*). Rajooni keskus on Uva alev.

2002. aasta rahvaloenduse andmeil olid 45% elanikest udmurdid, 50% venelased ja 2,3% tatarlased.

## Viited

## Välislingid

* Rajooni koduleht
* http://www.udmgossovet.ru/samoupravlenie/regions/uvinskiy/
Assanovski sovhoz-tehnikum

**Assanovski sovhoz-tehnikum** on küla Venemaal Udmurtias Alnaši rajoonis, Tehnikumovskoje külaasunduse keskus. Asub Iževskist 95 km edela pool.

Asula tekkis 1897. aastal rajatud põllumajandusliku õppefarmi juurde. Tänapäeval tegutseb külas üle 400 õpilasega Assanovo põllumajandustehnikum.

2004-2005 oli küla nimi **Assanovski tehnikum**.

Külas on keskkool, kus 2008. aastal oli 98 õpilast.
Indrek Spungin

**Indrek Spungin** (sündinud 1983 Jõhvis) on eesti punklaulja. Ta on musitseerinud ansamblites Maikameikers ja Chungin & The Strap-On Faggots. 

Ta on õppinud Tartu ülikooli usuteaduskonnas.

Ta oli näitussarja "Achtung X_mas!" (Von Krahli Teatri baar, 2009) kuraator.

## Viited

## Välislingid
* Raimu Hanson. Noored kunstnikud uurivad jõulupühasid. Tartu Postimees, 29. detsember 2008
* Muusikud tiirutasid elektrirattal mööda Eestit. Eesti Ekspress, 30. juuli 2009
Nuppakordion

**Nuppakordion** on akordion, millel on klahvide asemel nupud. Nuppakordioni nimetatakse ka **bajaaniks**, kuigi bajaan on õieti teatud tüüpi nuppakordion.

## Vaata ka
* Bandoonium
Kontsertiina

**Kontsertiina** on väike kuusnurkse põhiplaaniga lõõtspill, mis teeb kõrget häält.

Kontsertiinal on mõlemal pool nupud, millest igaüks toob kuuldavale ühe noodi (erinevalt näiteks akordionist, millel üksikud nupud toovad kuuldavale akorde). Kontsertiinad võivad olla bisonoorsed või unisonoorsed.

## Vaata ka
*Bandoonium
Lancaster

**Lancaster** on linn Inglismaal, Lancashire'i krahvkonnalinn.

Aastal 2001 oli seal umbes 46 000 elanikku.

## Vaata ka
* Lancasteri Ülikool

## Viited
Ida-pronkskõrsik

**Ida-pronkskõrsik** (*Sympecma paedisca*, sünonüüm *Sympecma annulata*) on kõrsiklaste sugukonda kuuluv kiililine.

Ida-pronkskõrsik talvitub valmikuna kuivanud lehtede vahel või rohukõrte külge klammerdununa.

## Välislingid

* 
* Martin, M. (2009) ''Külmakartmatu lõunatulnukas. Eesti Loodus 1: 30-33.
Sudan Airwaysi lend 109

**Sudan Airwaysi lend 109** oli lennufirma Sudan Airways Jordaania pealinnast ‘Ammānist Sudaani pealinna Hartumi 10. juunil 2008 teel olnud lend, mis lõppes õnnetusega. Lennul oli vahepeatus Süüria pealinnas Damaskuses.

## Õnnetus
Lendu teenindas lennuk Airbus A310-324. Halva ilma tõttu suunati lend Port Sudani lennujaama. Lennuki maandumine ebaõnnestus ja see kukkus umbes kell 17.00 (UTC) alla. Lennuk purunes ja süttis. 

Arvatakse, et põhisüüdlaseks oli halb ilm. Teistel andmetel maandus lennuk korralikult, aga parempoolne mootor plahvatas.

## Hukkunud
Õnnetuses hukkus 30 inimest ja kuus jäi kadunuks.

## Viited
Kodaamööbid

**Kodaamööbid** (*Testaceae*; uuemais süsteemides ka *Arcellinida*) on üherakulised protistid, kelle keha katab osaliselt koda. Nende süstemaatilise kuuluvuse osas ei olda üksmeelel.

## Välislingid
*Niinemets, E. 2009. Kodaamööbid – vähe tuntud, kuid põnevad protistid meie ümber. Eesti Loodus 4: 12-15. http://www.loodusajakiri.ee/eesti_loodus/artikkel2751_2748.html
Antti Kalliomäki

**Antti Tapani Kalliomäki** (sündinud 8. jaanuaril 1947 Siikainenis) on Soome poliitik ja endine kergejõustiklane.

Ta lõpetas Helsingi ülikooli kehakultuuri alal ning töötas seejärel võimlemisõpetajana.

Antti Kalliomäki võitis teivashüppes hõbemedali Montréali olümpiamängudel ja 1978. aasta Euroopa meistrivõistlustel Prahas. Aastal 1975 tuli ta Euroopa sisemeistriks. Euroopa sisemeistrivõistlustel võitis ta lisaks kolm hõbemedalit ja ühe pronksmedali. Ta tuli kaheksa korda Soome meistriks ja parandas Soome teivashüpperekordit üheksa korda. Tema isiklik rekord teivashüppes on **5.66** (1980).

Antti Kalliomäki kuulub Soome Sotsiaaldemokraatlikku Parteisse. Aastal 1983 valiti ta esimest korda Eduskunna liikmeks, seejärel on ta kõigil järgmistel valimistel tagasi valitud.

Antti Kalliomäki oli 13. aprillist 1995 kuni 15. aprillini 1999 Paavo Lippose esimese valitsuse kaubandus- ja tööstusminister, 17. aprillist 2003 kuni 24. juunini 2003 Anneli Jäätteenmäe valitsuse rahandusminister, seejärel kuni 23. septembrini 2005 Matti Vanhase esimese valitsuse rahandusminister ja 23. septembrist 2005 kuni 19. aprillini 2007 sama valitsuse haridusminister.

Antti Kalliomäki on teatanud, et ta järgmistel parlamendivalimistel enam ei kandideeri.

## Viited

## Välislingid
*
Hermann Sasse

**Hermann Otto Heinrich Sasse** (17. juuli 1895 Niederlausitz – 9. august 1976 Adelaide) oli saksa päritolu Austraalia vaimulik ja teoloog.

Ta astus aastal 1913 Berliini ülikooli usuteaduskonda, kus õppis Adolf von Harnacki juhendamisel. Talle avaldasid mõju sellised teoloogid nagu Ernst Troeltsch, Karl Barth ja teised. Esimeses maailmasõjas oli ta Flandrias, kus nende pataljonis oli ta üheks kuue ellujäänu seast. 13. juunil 1920 ordineeriti ta vaimulikuks.
Faehlmann

**Faehlmann** (ka **Fählmann**) on saksapärane perekonnanimi.

## Nime päritolu
Faehlmanni nime seostatakse peamiselt Friedrich Robert Faehlmanniga. Nime võttis kasutusele tema isa Heinrich Johann Faehlmann, kes vabastati pärisorjusest 1798. aastal ja töötas hiljem Ao mõisa valitsejana. Faehlmannide perekonnaloo uurija Leo Tiik on väitnud, et Faehlmanni nimi on arvatavasti tuletatud Undla mõisa alal asunud hajatalu Welma (Väälma) talu nimest. Tiigi sõnul pärines Heinrich Johann Faehlmann sellest talust ja võttis Faehlmanni nime arvatavasti kasutusele juba sel ajal, kui oli veel pärisori. Samas on dokumentidest temaga seoses läbi käinud ka Wahlmanni, Wählmanni ja Fehlmanni nimed. Ka tema lapsed on allikates kohati esinenud Fehlmanni nime all.

## Nime kandjaid
* Friedrich Robert Faehlmann (Fählmann) (1798 Hackeweid (Ao mõis) – 1850 Tartu), Eesti kirjamees ja arst
* Georg Faehlmann (1895 Vladivostok – 1975 Bad Schwartau), Eesti laevakapten ja purjetaja
* Andreas Faehlmann (1898 Vladivostok – 1943 Bremen), Eesti lennundusinsener ja purjetaja

## Viited
Agrõz

**Agrõz** (tatari Әгерҗе, Əgerce) on linn Venemaal Tatarstanis, Agrõzi rajooni keskus. Asub Iži lisajõe Agrõzka ääres. Asub Udmurtia piiri lähedal 304 km Kaasanist ida pool ja 36 km Iževskist lõuna pool.

Agrõzi on esmamainitud 1646. aastal. Linnaõigused sai 1938. aastal. 

2002. aasta rahvaloenduse andmetel olid Agrõzi elanikest 52,9% tatarlased, 35,4% venelased, 6,7% udmurdid ja 1,6% marid. 2010. aasta rahvaloenduse andmetel oli Agrõzi elanikest tatarlasi 59%, venelasi 25%, marisid 8% ja udmurte 6%.

Linna läbib raudtee.

Linnas on sündinud Tatarstani peaminister Ildar Halikov.

## Viited

## Välislingid
* Agrõzi rajooni koduleht (vene ja tatari keeles)
Svadfjell

**Svadfjell** on mägi Norras Vestlandi maakonnas Guleni vallas Masfjordeni valla piiri lähedal.

Svadfjelli kõrgus on 878 meetrit. Ta on kõrgeim mägi vallas.
S7 Airlinesi lend 778

**S7 Airlinesi lend 778** oli Venemaa lennufirma S7 Airlinesi lend Moskvast Irkutskisse, mis lõppes traagiliselt. Lennukil ei õnnestunud 9. juulil 2006 Irkutski lennujaama reeglipäraselt maanduda. 203 pardal olnud inimesest hukkus 124.

Lendu teenindas lennuk Airbus A310-300. Sellega oli kokku lennatud enam kui 52 000 lennutundi.

See oli ohvrite arvu suuruse poolest kolmas lennuõnnetus, mis on juhtunud seda tüüpi lennukiga.

## Õnnetus
Lennuki turvaline maandumine kell 07.44 (kohaliku aja järgi) ebaõnnestus ning lennuk libises sadu meetreid mööda maandumisrada, lõhkus betoonist piirde, rammis eraisikute garaaže ja süttis põlema.

## Hukkunud
Pardal oli 193 reisijat ja 10 meeskonnaliiget. 69 reisijat ja kolm reisisaatjat jäi ellu. Hukkus 124 inimest.

Pardal oli reisijaid seitsmest riigist. Enamiku moodustasid Venemaa kodanikud.

## Vaata ka
*Riikidevaheline Lennunduskomitee

## Viited
Miiduranna tähtfort

**Miiduranna tähtfort** on Tallinna lähedale 1726–1727 Vene võimude rajatud Tallinna kindluse suhtes ettenihutatud kindlustis (tähtfort), mille eesmärk oli eelkõige Tallinna sõjasadama ning selle idapoolse (Aegna-poolse) sissesõidu kaitsmine.

Miiduranna tähtfordi rajamise põhjustas Vene keiser Peeter I surmale 8. veebruaril 1725 järgnenud ootus, et Venemaa sõjaline võimsus Läänemerel ei suurene enam oluliselt. Seepärast tõid Suurbritannia ja Taani 1726. aasta suvel Soome lahele oma laevastikuüksuse. Venemaa vastas sellele jõunäitamisele Tallinna ümbrusse vanade ettenihutatud rannakindlustiste (Läänepatarei, Idapatarei) korrastamise ja suurendamisega ning uute ehitamisega (Väike-Paljassaare tähtfort ja Naissaare bastionaalfort ning Tsitadell).

Miiduranna tähtforti tugevdati oluliselt keiser Paul I 1796. aasta kaitsekava järgi ning sealsed muldvallid vooderdati kividega. Hiljem pole tähtfort enam Tallinna kaitsekavades sisaldunud ning seda on tasapisi lammutatud.

Tänapäeval on tähtfordist säilinud selle lääne- ja keskosa, ida- ja lõunaosa jääb Miiduranna küla 1990. aastatel rajatud Uus-Miiduranna elamurajooni alla.

Miiduranna tähtfort on alates 18. augustist 1997 Eesti Vabariigi kultuurimälestis nr 8896.

## Vaata ka
*Väike-Paljassaare tähtfort

## Viited

## Kirjandus
*Rudolf Kenkmaa, Gustav Vilbaste. "Tallinna bastionid ja haljasalad". Eesti Raamat. Tallinn 1965. Lk 43
*Heino Gustavson. "Tallinna rannakaitse kuni 1864. aastani". // ENSV TA Toimetised, Ühiskonnateadused 37/ 2. Tallinn 1988
*Heino Gustavson. "Tallinna vanemad merekindlused". Olion. Tallinn 1994. Lk 16–17, 26.
*Erki Varma. "Vaidlusalusel maal asub haruldane arhitektuurimälestis" Eesti Päevaleht, 13. veebruar 2003

## Välislingid
*
Friedrich Maximilian von Klinger

**Friedrich Maximilian von Klinger** (Venemaal **Feodor Ivanovitš Klinger**, vene keeles *Феодор Иванович Клингер*) (17. veebruar 1752 Frankfurt – 25. veebruar (ukj 9. märts) 1831 Tartu) oli saksa päritolu kultuuri- ja haridustegelane ning sõjaväelane.

## Elulugu
### Päritolu ja haridus
Ta põlvnes Odenwaldist pärit talupojasuguvõsast. Tema isa Johannes Klinger (1723−1760) oli Frankfurdi linnasuurtükiväe konstaabel; ema nimi oli Cornelia Margertha Dorothea Fuchs (1727−1800). Hariduse omandas Frankfurdi gümnaasiumis. 1774. aastal astus Giesseni ülikooli, kus tudeeris õigusteadust. Pärast esimeste kirjatööde ilmumist jättis ta ülikoolistuudiumi 1776. aastal pooleli ja siirdus Weimarisse. 

### Venemaa teenistuses
1780. aastal astus ta Venemaa teenistusse ja temast sai troonipärija Pavel Petrovitši mereväepataljoni porutšik. 1797−1801 oli Peterburis maakadetikorpuse (aastast 1800 1. kadetikorpus) klasside inspektor, seejärel oli 1802. aastani sama õppeasutuse direktor. 1803−1817 oli esimene Tartu õpperingkonna kuraator. 1811. aastal ülendati kindralleitnandiks ja 1820. aastal läks erru. 

### Viimased eluaastad ja surm
Pärast erustumist elas kuni surmani Tartus. 1827. aastal nimetati ta Tartu Ülikooli audoktoriks. Maeti Peterburis Smolenka luteri kalmistule.

## Kirjanik
Ta oli saksa luuletaja Johann Wolfgang von Goethe noorpõlvesõber ja kirjanik, tema näidendi "Torm ja tung" ("Sturm und Drang") järgi on saanud nime kirjanduslik tormi ja tungi liikumine.

## Auastmed

## Tunnustus
* Püha Georgi ordeni IV klass (1806)
* Püha Anna ordeni I klass
* Püha Vladimiri ordeni II klass
* Püha Aleksander Nevski orden

## Perekond
Ta naitus 1787. aastal Jelizaveta Aleksandrovna Aleksejevaga (1769−1847), kes oli vürst Grigori Orlovi abieluväline tütar. Sellest liidust sündis poeg Alexander (1791−1812), kes suri Borodino lahingus saadud haavadesse.

## Välislingid
*
*Friedrich Maximilian von Klingeri biograafia võrguküljel Deutsche Biographie
*Friedrich Maximilian von Klingeri eluloolised andmed
*Friedrich Maximilian von Klingeri teoseid ja kirjavahetus
Mons

**Mons** on linn Belgias Valloonias, Hainaut' provintsi halduskeskus.

Monsis asub üks NATO peakortereid (SHAPE).

Koos Tšehhi linna Plzeniga oli 2015. aastal Euroopa kultuuripealinn.

## Vaatamisväärsused
* Grand Place (raekojaplats)
* Raekoda, algselt ehitatud kellatorni kõrvale. Viidi raekojaplatsi 13. sajandil.
* Kellatorn, ainus barokkstiilis kellatorn Belgias.
* Niinimetatud Hispaania maja 16. sajandist.
*Saint Waltrude kirik


Fail:Mons JPG06.jpg|Grand Place
Fail:Mons JPG0101.jpg|Raekoda
Fail:Mons beffroi JPG01B.jpg|Kellatorn
Fail:Mons 050602 JPG0106.jpg|Hispaania maja
Fail:Mons Saint Waltrude Collegiate Church.jpg|Saint Waltrude Kolledži kirik


## Viited

## Välislingid
* Koduleht
*SHAPE koduleht
Brunssum

**Brunssum** on väike linn Hollandis Limburgi provintsis. Piirneb idas Saksamaaga. 

Linnas asub NATO ühendväejuhatuse staap.

## Viited

## Välislingid
*Linna koduleht. Hollandi keeles
Eesti Kristlik Liit

**Eesti Kristlik Liit** on 31. mail 1988 algatatud ning hiljem korduvalt reorganiseeritud kristlikku maailmavaadet propageeriv organisatsioon.

Ametlikult loodi organisatsioon 15. detsembril 1988 kõiki kristlasi koondava ühendusena, kuid vaidlused poliitikasse suhtumise teemal tõid juulis 1989 kaasa selle põhjal poliitilise partei Eesti Kristlik-Demokraatliku Liidu (esimees Illar Hallaste, aseesimees Jüri Pallo) ja apoliitilise Eesti Kristliku Ühenduse (Avo Üprus) loomise.

## Välislingid
*Kristliku Liidu sünnilugu